Case ID: 1118819
Sentence 0: İŞİN HALLARİ Birinci instansiya məhkəməsinin hökmünə əsasən, Təqsirləndirilən şəxs müəyyən olmayan vaxtda və şəraitdə yaşadığı Zaqatala rayonunun Aşağı Tala kəndindəki evinin həyətyanı sahəsində yerləşən istixanada, bundan başqa bir ədəd plastmas və bir ədəd taxta yeşiyin içərisində qanunsuz olaraq əldə etdiyi tərkibində narkotik maddələr olançətənə (kannabis) bitkilərinin toxumlarını əkib xx xxxx 2019-cu il tarixədək olan müddətdə, ümumilikdə külli miqdarda - 452 ədəd tərkibində narkotik maddələr olan çətənə (kannabis) bitkilərini və şitillərini aqrotexniki qaydada qulluq göstərməklə yetişdirmiş, Hüseyn Ramazanovun qanunsuz olaraq narkotik vasitə olan marixuana əldə edib qəbul etməsi və satışı ilə məşğul olması, həmçinin tərkibində narkotik maddələr olan bitkilərin kultivasiyası ilə məşğul olması barədə daxil olmuş məlumat əsasında Azərbaycan Respublikası Daxili İşlər Nazirliyinin Baş Narkotiklərlə Mübarizə İdarəsinin Qərb Bölgəsində Regional Şöbəsinin və Zaqatala Rayon Rolis Şöbəsinin əməkdaşları tərəfindən xx xxxx 2019-cu ildə birgə həyata keçirilmiş əməliyyat-axtarış tədbiri zamanı Hüseyn Ramazanov həmin gün, saat 18:30-da yaşadığı Zaqatala rayonu, Aşağı Tala kəndində yerləşən evinin qarşısında saxlanılaraq özünün icazəsi və iştirakı ilə yaşadığı evin həyətyanı sahəsinə baxış keçirilərkən evin sol tərəfində yerləşən istixanadan torpaqda qanunsuz olaraq aqrotexniki qaydada qulluq olunub yetişdirilməklə kultivasiya edilmiş ümumi təmiz çəkisi 815 qram olan külli miqdarda - 300 ədəd əkilib becərilməsi qadağan olunmuş tərkibində narkotik maddələr olan çətənə (kannabis) bitkiləri və ümumi təmiz çəkisi 2,015 qram olan külli miqdarda - 35 ədəd əkilib-becərilməsi qadağan olunmuş tərkibində narkotik maddələr olan çətənə (kannabis) bitkilərinin şitilləri, həmçinin istixananın yanında bir ədəd taxta və bir ədəd plastmas yeşikdə ümumi təmiz çəkisi 18,025 qram olan külli miqdarda - 117 ədəd əkilib-becərilməsi qadağan olunmuş tərkibində narkotik maddələr olan çətənə (kannabis) bitkilərinin şitilləri aşkar edilərək götürülmüşdür.